Om verbondsvolk van die lewende God te mag wees is 'n voorreg maar ook 'n groot verantwoordelikheid. Niemand kan reken op die Here se seën sonder gehoorsaamheid nie. "En Ek sal in julle midde wandel en vir julle 'n God wees, en julle sal vir my 'n volk wees. ...Maar as julle nie na My luister nie... Ek sal verskrikking oor julle beskik... en julle lyke op die lyke van julle drekgode gooi..." Is die Afrikanervolk ná talle waarskuwings nie reeds hier waar ons lyke só gestrooi word nie? En nóg luister ons nie! "En as julle ook hierom nie na My luister nie... sal Ek julle stede puinhope maak... selfs die land verwoes sodat julle vyande wat daarin gaan woon, daaroor verstom sal staan". Hoe naby is ons aan die verwoesting van moontlik aardbewings en burgeroorlog - net omdat ons verwyderd van Hom leef?
Ek dank U, grote God, vir hierdie ongelooflike dag: die dansende groen geeste van bome en die blou droom van die lug, die helder strale van die son, die gekoer van duiwe in samesang met al die pragtige voëls; vir alles in die natuur wat oneindig is en wat ja sê vir U!